gl gl id gl gl gl gl gl ast fr gl gl gl es pt en es en pt gl gl gl gl gl gl gl gl gl gl pt gl en en gl pt en
Mulleres Marchando. Costa da Morte 8M-2003. Exposición en Viamianzo : Unha Gran Burla Negra
Comeza: Venres, 5 de Marzo do 2021 ás 10:00h
Remata: Domingo, 4 de Abril do 2021 ás 18:00h
Escaparates das tendas da vila
Foto: Javier Alba. Arquivo Vivo. Fondo Difusora
Dende a asociación cultural Unha Gran Burla Negra seguimos coidando e actualizando a memoria do Nunca Máis. No marco deste 8M e en colaboración coa asociación cultural feminista As Curandeiras de Vimianzo organizamos a exposición “Mulleres Marchando. Costa da Morte 8M-2003” que poderá visitarse facendo un percorrido pola vila de Vimianzo. Nela recupéranse fotos e outros materiais documentais desta celebración de reivindicación feminista que formara parte do movemento cidadá do Nunca Máis.
Fai dezaoito anos milleiros de mulleres de Galicia, nun 9 de marzo de 2003, manifestaban o seu anhelo de igualdade e poñían en práctica a sororidade acudindo á Costa da Morte para apoiar ás súas irmás afectadas pola crise do Prestige. Convocadas pola Marcha Mundial das Mulleres e como parte das mobilizacións cidadás do Nunca Máis, percorreron as rúas dende Cee até Fisterra pechando a celebración do 8 de marzo con manifestos, cantos, reclamos e disfraces nun palco montado no peirao da vila do fin do mundo.
A exposición “Mulleres Marchando. Costa da Morte 8M-2003” recupera unha vintena de imaxes e documentos desta Marcha Mundial das Mulleres na que as nosas compañeiras enchían as rúas. A proposta trata de avivar a potencia dese día recuperando a memoria desta celebración e invocándoa neste estraño 2021 baleiro de corpos nas prazas. Grazas á colaboración da Asociación de Establecementos de Vimianzo contaremos con 35 tendas repartidas pola vila que exhibirán as imaxes e documentos ao público. As e os paseantes que desexen realizar o percorrido poden facelo buscando nos escaparates o cartaz identificativo co lema “Sen coidados non hai vida” ou seguindo o mapa que aparece no código QR do cartaz.
A exposición “Mulleres Marchando. Costa da Morte 8M-2003” foi comisariada por Maria Bella e a imaxe gráfica foi realizada por Mauro Trastoy. A exposición conta con fondos propios do arquivo Nunca Máis e con fondos cedidos dende Mulheres Nacionalistas Galegas (MNG). Para reconstruír o acontecido colaboraron connosco un amplo grupo de mulleres que participaron na organización daquela marcha. A todas elas o noso agradecemento.
*Actividade subvencionada pola Deputación da Coruña (Programa de subvencións a entidades sen fins de lucro para a realización de actividades culturais).